Diari Oficial de la Generalitat Valenciana


Sumari del DOGV 3145, del 18-12-1997 (1997/12211)

ORDRE de 24 de novembre de 1997, de la Conselleria d'Economia, Hisenda i Administració Pública, per la qual s'acorda l'adquisició per la Generalitat Valenciana d'un immoble situat a Alcoi (Alacant), carrer de Sant Joan de Ribera, número 11, conegut com Antic Col·legi Major d'Alcoi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3145

Data del DOGV
:   18-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12523


Data del document
:   24-11-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

4107 ORDRE de 24 de novembre de 1997, de la Conselleria d'Economia, Hisenda i Administració Pública, per la qual s'acorda l'adquisició per la Generalitat Valenciana d'un immoble situat a Alcoi (Alacant), carrer de Sant Joan de Ribera, número 11, conegut com Antic Col·legi Major d'Alcoi. [97/C12433]
  
La Conselleria de Cultura, Educació i Ciència, amb data 27 de juny de 1997, va sol·licitar l'adquisició de l'immoble conegut com Antic Col·legi Sant Jordi, situat a Alcoi (Alacant), carrer de Sant Joan de Ribera, número 11, amb la finalitat d'utilitzar-lo com allotjament universitari en la ciutat.
  
A la vista d'aquesta petició i de les valoracions i dels informes emesos sobre això, d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Adquirir, en virtut de compravenda, i per un preu de tres-cents noranta-sis milions de pessetes (441.113.593 PTA), l'immoble propietat de la Caja de Ahorros del Mediterráneo, conegut com Antic Col·legi Major d'Alcoi, situat al carrer de Sant Joan de Ribera, número 11, integrat per un solar de 2.072,68 metres quadrats, segons la inscripció 1.ª de la finca registral 12.609 i edifici construït a sobre, destinat a residència, i que respon a la descripció següent:
  
Urbana. Edifici destinat a residència, situat a la ciutat d'Alcoi, carrer de Sant Joan de Ribera, assenyalat amb el número 11. Consta de: planta de semisoterrani la superfície de la qual és de 328 metres i 46 decímetres quadrats, i a més dos patis, un de 97 metres i 20 decímetres i un altre de 27 metres i 60 decímetres quadrats, té accés directe des del carrer; es destina a traster, instal·lacions de calefacció, cambres frigorífiques, gimnàs i bugaderia; està comunicat amb les plantes superiors per mitjà de dues escales, amb els seus respectius ascensors i muntacàrregues. De planta primera, si bé està elevada respecte al carrer, es troba a nivell del jardí, la superfície és de 801 metres 9 decímetres quadrats, i la del jardí de 1.121 metres 9 decímetres quadrats, una part d'aquests, de 215 metres quadrats es destina a aparcament de cotxes, formant un cobert; comprén: el vestíbul, amb la porta principal d'accés a l'edifici i l'entrada de vehicles, la porteria, secretaria, ampli vestíbul, lavabo, sala de lectura, bar, menjador, cuina i annexos amb la porta de servei en la façana al camí de Penàguila. La planta primera alta té una superfície de 739 metres i 23 decímetres quadrats, i comprén: el vestíbul, que enfronta amb l'escala principal i divideix la planta en dues zones; la primera, que dóna al carrer de Sant Joan de Ribera, destinada a saló d'actes convertible en capella, cabina de projecció cinematogràfica, despatxos, vestíbul i lavabos, i l'altra zona està destinada a dormitoris individuals, tots ells amb una cambra de bany privada, té a més una dependència per al servei immediat a l'escala corresponent. Les plantes altes segona, tercera i quarta tenen cadascuna d'elles una superfície de 554 metres i 43 decímetres quadrats, estan ocupades en la totalitat per dormitoris amb la seua cambra de bany privada, i també disposen aquestes plantes d'una dependència per al servei, junt amb l'escala corresponent. I finalment, la cinquena planta alta, que comprén: un habitatge, de 95 metres i 3 decímetres quadrats; una terrassa de 76 metres i 65 decímetres quadrats; una altra terrassa de 17 metres i 71 decímetres quadrats, a la sala de maquinària de l'ascensor. Damunt de l'habitatge hi ha la sala de maquinària del muntacàrregues. El solar ocupa una superfície de 2.072 metres i 68 decímetres quadrats, i confronta: per davant o oest, en línia de 26 metres i 85 decímetres, amb el carrer de Sant Joan de Ribera; per la dreta entrant o sud, en la línia recta de 35 metres, amb la casa número 13 del mateix carrer i terrenys de la senyora Pilar Arañó Carné, línia que coincideix amb la paret d'aquesta casa i la seua prolongació; per l'esquerra o nord, en línia recta de 43 metres i 85 centímetres, amb la casa número 9 de l'esmentat carrer, de la senyora Dolores Monllor, i amb la finca del senyor Antonio Gonzálbez Moltó, línia que coincideix amb la paret d'aquesta casa i la seua prolongació, i pel fons, en línia recta de 28 metres, amb l'antic camí de Penàguila, i en una altra línia recta de 46 metres i 60 centímetres, amb terrenys de la senyora Pilar Arañó Carné.
  
Figura inscrit, a favor de la Caja de Ahorros del Mediterráneo, en el Registre de la Propietat d'Alcoi, en el foli 218, tom 1.235, llibre 870, finca 12.609.
  
Referència cadastral: 0464611 YH2806S 0001 L M.
  
Segon
  
Elevar la compravenda a escriptura pública i pagar en aquell moment el preu de l'immoble, que ascendeix a tres-cents noranta-sis milions de pessetes (544.414.336 PTA), a càrrec de l'aplicació pressupostària 722319.33227.8.63370. Les despeses seran satisfetes per les parts, segons la llei.
  
Tercer
  
Una vegada subscrita l'escriptura pública corresponent, s'haurà de donar d'alta en l'Inventari General de Béns i Drets de la Generalitat Valenciana l'immoble adquirit i inscriure'l en Registre de la Propietat, considerant-se afectat a la Conselleria de Cultura, Educació i Ciència, i se'n subscriurà l'acta d'afectació corresponent.
  
València, 24 de novembre de 1997
  
El conseller d'Economia, Hisenda
  
i Administració Pública,